[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.6.2009

COM(2009) 264 τελικό

2006/0006 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 για το συντονισμό των συστημάτων κοινωνικής ασφάλειας

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2006/0006 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 για το συντονισμό των συστημάτων κοινωνικής ασφάλειας

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω τη γνώμη της σχετικά με τις οκτώ τροπολογίες που ενέκρινε το Κοινοβούλιο.

2. Ιστορικο

Ημερομηνία διαβίβασης της πρότασης στο ΕΚ και το Συμβούλιο [έγγραφο COM (2006)16 τελικό – 2006/0006(COD)]: | 31 Ιανουαρίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 26 Οκτωβρίου 2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 9 Ιουλίου 2008 |

Ημερομηνία διαβίβασης της τροποποιημένης πρότασης: | 15 Οκτωβρίου 2008 |

Ημερομηνία έγκρισης της κοινής θέσης: | 17 Δεκεμβρίου 2008 |

Ημερομηνία έκδοσης της ανακοίνωσης της Επιτροπής: | 7 Ιανουαρίου 2009 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση | 22 Απριλίου 2009 |

3. Σκοπός της πρότασης

Στόχος της πρότασης είναι η ολοκλήρωση της διαδικασίας εκσυγχρονισμού των υφιστάμενων κανόνων συντονισμού των συστημάτων κοινωνικής ασφάλειας και η αντικατάσταση του υφιστάμενου κανονισμού εφαρμογής[1].

Η πρόταση αποσκοπεί στον καθορισμό των διαδικασιών εφαρμογής των κανόνων που προβλέπονται στο βασικό κανονισμό (ΕΚ) αριθ. 883/2004[2] για όλα τα ενδιαφερόμενα μέρη (ασφαλισμένοι, εργοδότες, φορείς κοινωνικής ασφάλισης και αρμόδιες αρχές των κρατών μελών). Σκοπός της πρότασης είναι η απλοποίηση και η διασαφήνιση των υφιστάμενων διαδικασιών. Η πρόταση αποσαφηνίζει επίσης τα δικαιώματα και τις υποχρεώσεις των διαφόρων μερών. Οι νέοι κανόνες θα ενθαρρύνουν τη συνεργασία μεταξύ φορέων και θα προωθήσουν τη διαφάνεια και την αμοιβαία εμπιστοσύνη. Αυτή η καλύτερη συνεργασία υποστηρίζεται μέσω νέου συστήματος ηλεκτρονικής ανταλλαγής δεδομένων μεταξύ των κρατών μελών, γεγονός που βελτιώνει την αποτελεσματικότητα και την ακρίβεια.

4. Γνώμη της Επιτροπής σχετικά με τις τροπολογίες του ευρωπαϊκού Κοινοβουλίου

4.1. Τροπολογίες που γίνονται δεκτές από την Επιτροπή

Η Επιτροπή αποδέχεται και τις 8 τροπολογίες που ενέκρινε το Ευρωπαϊκό Κοινοβούλιο. Οι 8 τροπολογίες έγιναν δεκτές ύστερα από άτυπες επαφές μεταξύ Κοινοβουλίου και Συμβουλίου με σκοπό συμφωνία σε δεύτερη ανάγνωση. Οι τροπολογίες έχουν τεχνικό χαρακτήρα και αποσκοπούν κυρίως να εξασφαλίσουν ότι οι ενδιαφερόμενοι λαμβάνουν εγκαίρως απάντηση στα αιτήματά τους από τον αρμόδιο φορέα και κατάλληλη πληροφόρηση, συμπεριλαμβανομένης καθοδήγησης σχετικά με τις διοικητικές διαδικασίες.

5. Συμπερασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

[1] Κανονισμός (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, EE L 74 της 27.3.1972, σ.1.

[2] ΕΕ L 166 της 30.4.2004, διορθωτικό στην ΕΕ L 200 της 7.6.2004, σ. 1.